CELEX: 62007CJ0486
Language: bg
Date: 2008-12-11
Title: Решение на Съда (пети състав) от 11 декември 2008 г. # Agenzia per le Erogazioni in Agricoltura (AGEA) срещу Consorzio Agrario di Ravenna Soc. Coop. arl. # Искане за преюдициално заключение: Corte suprema di cassazione - Италия. # Обща организация на пазарите - Зърнени култури - Царевица - Определяне на цена - Приложими намаления. # Дело C-486/07.

Решение на Съда (пети състав) от 11 декември 2008 г. — AGEA/Consorzio Agrario di Ravenna
      (Дело C‑486/07)
      „Обща организация на пазарите — Зърнени култури — Царевица — Определяне на цена — Приложими намаления“
      Земеделие — Обща организация на пазарите — Зърнени култури — Продажба на зърнени култури, държани от интервенционни агенции (член 4а и приложение ІІ от Регламент № 689/92 на Комисията,
         изменен с Регламент № 2486/92, и член 13, параграф 1 от Регламент № 2131/93 на Комисията) (вж.точка 32 и диспозитива)
      
      Предмет
      
         
               Преюдициално запитване — Corte suprema di cassazione (Италия) — Тълкуване на членове 4 и 5 от Регламент (ЕИО) № 1766/92 на
                  Съвета от 30 юни 1992 година относно общата организация на пазара на зърнените култури (OВ L 181, стр. 21), на член 4а от
                  Регламент (ЕИО) № 689/92 на Комисията от 19 март 1992 година за определяне на процедурите за приемането на зърнени култури
                  от интервенционни агенции (OВ L 74, стр. 18) и член 13 от Регламент (ЕИО) № 2131/93 на Комисията от 28 юли 1993 година относно
                  определяне на процедурата и условията за продажба на зърнени култури, държани от интервенционни агенции (OВ L 191, стр. 76;
                  Специално издание на български език, 2007 г., глава 3, том 13, стр. 97) — Намаления, приложими поради съдържание на влага,
                  по-голямо от допустимото за средно качество — Приложимост към продажбите на царевица.
               
            Диспозитив
      Разпоредбите на член 13, параграф 1 от Регламент (ЕИО) № 2131/93 на Комисията от 28 юли 1993 година относно определяне на
         процедурата и условията за продажба на зърнени култури, държани от интервенционни агенции във връзка с член 4а от Регламент
         (ЕИО) № 689/92 на Комисията от 19 март 1992 година за определяне на процедурите за приемане на зърнени култури от интервенционни
         агенции, изменен с Регламент (ЕИО) № 2486/92 на Комисията от 27 август 1992 година, трябва да се тълкуват в смисъл, че в случай
         на продажба чрез търг на царевица, държана от националните интервенционни агенции, намаленията на цената в зависимост от съдържанието
         на влага, предвидени за твърдата пшеница в таблица ІІ от приложение ІІ към Регламент № 689/92, изменен с Регламент № 2486/92,
         са неприложими.